བག་མ་གནས་ལ་བསུ་སྲོལ་ནི་སྤྱིར་བཏང་དུ་།ར་པ་དང་སློང་རྟེན་སྔོན་དུ་བཏང་བའི་ཆ་རྐྱེན་འོག་ཏུ་གཟའ་སྐར་འཕྲོད་སྦྱོར་ལེགས་པོ་ཞིག་ཏུ་།སུ་བ་ཡིན་ཞིང་།བསུ་མི་ལ་མག་པ་དང་མག་རོགས།ད་དུང་ཤ་ཉེ་གསུམ་བཅས་རྒྱན་གོས་གཟབ་མཆོར་ལེགས་པར་སྤྲས་ཏེ་འགྲོ་བ་དང་།དེའང་རྟེན་འབྲེལ་གྱི་ཐོག་མ་འདི་ནས་བཟུང་འགྲིག་པའི་ཆེད་དུ་མག་རོགས་དེ་ཡང་ཕ་མ་བུ་གསུམ་འཛོམས་ཤིང་།སྔོན་ཆད་བཟའ་ཐོར་མ་མྱོང་བ་ཞིག་ཡིན་དགོས།བུ་མོའི་ཁྱིམ་དུ་སླེབས་པ་ན་ཐོག་མར་མག་པས་ཁོ་ཚང་གི་མཆོད་ཁང་ལ་ཁ་བཏགས་ཤིག་འཐེན་ཏེ་ཕྱག་གསུམ་འཚལ་དགོས་ལ།དེའང་མག་གསར་གཅིག་པུ་ངོ་གནོང་བར་གཞིགས་ཏེ་སྤྱིར་བཏང་དུ་མག་རོགས་ཀྱིས་ཁོ་དང་མཉམ་པས་འཚལ་རོགས་བྱེད་ཀྱང་ཆོགབུ་མོ་གནས་ལ་འགྲོ་བའི་སྔར་ཉིན་དུ་བུད་མེད་ཁ་དྲོ་བཀྲ་ཤིས་བཟའ་ཚང་བྱིས་པ་འཛོམས་པ་ཞིག་ཡོང་ནས་བུ་མོའི་སྐྲ་སླ་བ་ཡིན།དེ་ནི་མོའི་ལང་།ཚོའི་མེ་ཏོག་གི་གང་བུ་ཕྱེ་བའི་སྔོན་འགྲོ་ཡིན།བུ་མོའི་སྐྲ་ཕབ་ཚུལ་ལ་ཡུལ་འདིའི་ཡར་འགག་དང་མར་འགག་གཉིས་ཅུང་མི་འདྲ་སྟེ།ཡར་འགག་རྣམས་ཀྱིས་ལྟག་དཀྱིལ་གྱི་སྐྲ་ལན་བུ་ལེབ་མོར་བསླས་པ་དང་།ལྷག་མ་རྣམས་ལན་ཆུང་རྩིད་སྐུད་ལྟར་ཕྲ་ལ་ཞིབ་པ་མང་པོ་བསླས།དེ་གཉིས་རྒྱབ་ཀྱི་འབྲེལ་མཚམས་ཀྱི་གོང་རོལ་དུ་དུང་ལེབ་ངོ་ཚལ་གཉིས་ཁ་བུབ་ཏུ་འདོགས་ཤིང་།མར་འགག་ཚོས་དེར་འབྲོག་མགོ་ཞེས་འབོད་པ་རེད།དེ་བཞིན་དུ་བག་གསར་གྱི་གོན་པ་ལའང་ཁྱད་པར་ཅུང་ཟད་མཆིས་ཏེ།ཁོ་ཚོས་བག་གསར་གྱི་རྩག་པའི་གོང་བར་ལུ་གུའི་ཚ་འཇམ་སོར་དོ་ཙམ་གླན་པའི་འོག་ཏུ་གཟིག་གི་ལྤགས་པ་ཆེ་ཆུང་རན་པ་ཞིག་གི་མཐར་གོས་དམར་པོ་དང་ལྗང་ཁུ་མཉམ་གཤིབ་ཀྱིས་སྦྱར་བ་དང་།རྩག་པའི་མཐའ་གཤམ་དུ་རྟོལ་ལྤགས་དཀར་པོ་སོར་བཞི་ཙམ་གྱི་གོང་དུ་འཕྲུག་རྒྱ་ལོ་ནག་པོ་དང་འཕྲུག་དམར་ཁྲ།གོས་དམར་པོ་དང་ལྗང་ཁུ་སོགས་སྦྱར།ཕུ་དུང་གཉིས་ཀྱི་ཁ་རུ་གོང་པ་ལྟར་གཟིག་པགས་དང་གོས་དམར་ལྗང་སྦྱོར་གྱི་ཡོད།མར་འགག་ཚོས་སྐྲའི་ལན་བུ་ཡར་འགག་ཇི་བཞིན་ཕྲ་ཞིང་ཞིབ་པ་མང་པོ་མི་སླ་བར་ལན་ཆེན་གསུམ་གྱིས་འཐུས་པ་བགྱིས་ཏེ་དེའི་སྟེང་དུ་གསེར་གྱི་ཐིག་ཐུས་ཆུང་ཆུང་ཕྲེང་དུ་བསྟར་པ་སུམ་བརྒྱ་དྲུག་ཅུ་མར་དཔྱངས་ཏེ་འདོགས་པ་དང་།སྣེ་མོ་སྐེ་རགས་བར་དུ་འདྲེན་ཞིང་གོང་རོལ་དུ་དངུལ་གྱི་དོ་ལོ་སོགས་གཡུ་བྱུར་གྱི་རྒྱན་གྱ་ནོམ་པ་འདོགས་པ་ཡིན།གཞན་ཡང་བག་གསར་གྱི་གྱོན་པར་གཟིག་པགས་ཀྱིས་རྒྱན་པའི་དཔེ་མ་མཆིས་ཤིང་།གོང་པར་ཚ་འཇམ་དང་འཕྲུག་རྒྱ་ལོ་གླན་པ་དང་།མཐའ་གཤམ་དུ་གོས་ནག་པོ་སོར་བཞིའམ་ལྔའི་གོང་དུ་གོས་ལྗང་ཁུ་དེ་དང་ཆ་འདྲ་བ་ཞིག་གམ་དེའི་སྟེང་དུ་ད་དུངེ་གོས་དམར་སེར་བསྣན་ཏེ་སྦྱར་བ་ཡིན་ལ་དེར་གོན་པ་ཉིས་མཐའ་མ་དང་སུམ་མཐའ་མ་ཞེས་བརྗོད་པ་རེད།དེ་དག་ལས་གོས་སྣ་གཅིག་ལས་མི་སྦྱོར་བའི་གོན་པ་ཁེར་མཐའ་མ་ནི་སྤྱིར་བཏང་གི་གྱོན་ཆས་ཡིན་ནོ།།